《灵犀》
明代·杨荣

圣皇临大宝，万国悉来庭。奇兽方交献，文犀忽远呈。

肉騣何磊磈，独角更峥嵘。挺特应无比，安驯自不惊。

辟寒知有异，照水诧通灵。长向轩墀立，宁随耒耜耕。

驺虞堪共处，玄豹许肩行。盛世多灵瑞，长歌颂太平。

作者简介：（1371—1440）明福建建安人，字勉仁，初名子荣。建文二年进士。授编修。成祖即位，入文渊阁，令更名荣。多次从成祖北巡及出塞，凡宣诏出令，及旗志符验，必得荣奏乃发。累官文渊阁大学士。永乐二十二年之役，抵达兰纳穆尔河，不见敌，议进止，惟荣与金幼孜言宜班师。帝从之。中途，帝卒。荣与幼孜以去京师远，秘不发丧。仁宗即位，累进谨身殿大学士，工部尚书。宣德元年，汉王朱高煦反，荣首请帝亲征。加少傅。正统三年进少师。荣历事四朝，谋而能断。与杨士奇、杨溥同辅政，并称三杨。卒谥文敏。有《后北征记》、《文敏集》。